- दलित महिलाओं पर अपराधों की समीक्षा रोज - Amar Ujala Hindi News
{"_id":"81-43712","slug":"Karnal-43712-81","type":"story","status":"publish","title_hn":"\u0926\u0932\u093f\u0924 \u092e\u0939\u093f\u0932\u093e\u0913\u0902 \u092a\u0930 \u0905\u092a\u0930\u093e\u0927\u094b\u0902 \u0915\u0940 \u0938\u092e\u0940\u0915\u094d\u0937\u093e \u0930\u094b\u091c","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
दलित महिलाओं पर अपराधों की समीक्षा रोज
कैथल। अनुसूचित जाति आयोग महिला उत्पीड़न के मामलों की रोजाना समीक्षा करेगा और कार्रवाई की रिपोर्ट तलब की जाएगी। ताकि पीडि़त परिवारों को शीघ्र इंसाफ दिलाया जा सके। यह जानकारी राष्ट्रीय अनुसूचित आयोग के सलाहकार एमआरबाली ने वीरवार को कलायत में दुराचार की शिकार हुई लड़की के परिजनों से मिलने से पूर्व लोक निर्माण विभाग विश्रामगृह में अधिकारियों की बैठक के बाद दी। इससे पूर्व आयोग के सदस्यों ने कैथल में डीसी चंद्रशेखर, एसपी कुलदीप सिंह सहित अन्य अधिकारियों से इस घटना के बाद उठाए गए कदमों की जानकारी ली। बाली ने पत्रकारों से बातचीत में कहा कि अब पूरे देश में आयोग द्वारा दलित महिलाओं पर अत्याचार के मामलों की प्रतिदिन समीक्षा की जाएगी।
बाली ने कहा कि वे और अंडर सेक्रेटरी एसएन मीना आयोग के चेयरमैन पीएल पुनिया के आदेश पर यहां आए हैं। परिवार की प्रशासन के प्रति कोई के शिकायत नहीं है। बाली पीडि़त लड़की के पिता से भी मिलकर पूरी जानकारी ली। इस अवसर पर पुलिस महानिरीक्षक बलबीर सिंह, एडीसी दिनेश सिंह यादव, कैथल के एसडीएम हवा सिंह पचार, डीएसपी. टेकन राज शर्मा, जिला विकास एवं पचंायत अधिकारी राजेश खोथ, जिला कल्याण अधिकारी दलीप सिंह, तहसीलदार रोशन लाल, नायब तहसीलदार लवजीत विर्क, बीडीओ नवनीत कौर समेत अन्य अधिकारी उपस्थित थे।